text: Røveri mod Brugsen i Taulov
  19 december 2011 kl. 10.42
  Brugsen på Adelvej i Taulov ved Fredericia var søndag klokken 20.20 udsat for et røveri, skriver Radio VLR.
  En mand kom ind i butikken og truede sig - formentlig med en splatterpistol - til et ukendt beløb.
  Efter røveriet stak manden af på enten en scooter eller knallert i retning mod Kolding.
  Røveren beskrives som dansker, spinkel af bygning, 190 centimeter høj - måske højere. Han var iført en hættetrøje, der havde grå, blå og turkis farvede tern samt hængerøvs-jeans.
  